**Bwrdd Strategol ôl-16 y Coleg Cymraeg Cenedlaethol**

**Dydd Mercher 21 Chwefror 2024, dros Zoom am 10:30**

**Yn bresennol:**

Aelodau (Addysg Bellach): Angharad Mai Roberts, Grŵp Llandrillo Menai; Helen Humphreys, Coleg Gŵyr Abertawe; Llinos Roberts, Coleg Cambria; Geraint Jones, Grŵp Colegau NPTC; Leanne Jones, Y Coleg Merthyr Tudful; Yusuf Ibrahim, Shellie Scott, Coleg Caerdydd a’r Fro; Eva Rees, Coleg Sir Benfro; Rachel Edmonds Naish, Liam Higgins, Coleg y Cymoedd; Helen Griffith, Coleg Sir Gâr a Cheredigion, Pam Hales, Coleg Gwent; Llinos Roberts, Coleg Cambria; Hayley Thomas, Coleg Penybont.

Aelodau (Darparwyr Prentisiaethau): Elen Rees, Hyfforddiant Cambrian; Becky Morris, Lisa Fflur Waters, ACT; Non Wilshaw, Educ-8.

Aelodau (Coleg): Aled Eirug, Coleg Cymraeg Cenedlaethol; Alex Lovell, Cymwysterau Cymru; Llyr ap Gareth, FSB; Gwennan Schiavone, CYDAG; Amy Evans, Colegau Cymru, Rob Holdcroft, Partneriaeth Ddysgu a Sgiliau De Orllewin Cymru.

Cynrychiolwyr dysgwyr: Ellie Mayo-Ward, NUS Cymru; Carys Roach, Coleg y Cymoedd; Mia Jones, Coleg Caerdydd a’r Fro; Taylor-Siân Hughes, ACT (MPCT).

Swyddogion y Coleg: Dr Ioan Matthews (yn cadeirio), Gwenllïan Griffiths, Dr Lowri Morgans, Lisa O’Connor, Elin Williams, Haf Everiss, Helen Davies, Helen Lloyd, Mared Jones, Alaw Dafydd.

Sylwedyddion: Lucy Evans, Llywodraeth Cymru; Nia Griffith, Cyngor Gweithlu Addysg; Wyn Lloyd, Academi Sgiliau Cymru (SAW).

Ymddiheuriadau: Meri Huws, Coleg Cymraeg Cenedlaethol; Esther Barnes, ITEC; Carys Swain, Coleg Penybont, Hayley Thomas yn dirprwyo; Alan Jones, Llywodraeth Cymru; Orla Tarn, NUS Cymru, Ellie Mayo-Ward yn dirprwyo; Michelle Kerswell, Addysg Oedolion Cymru; Richard Tobutt, Partneriaeth Sgiliau Dinas Ranbarth Caerdydd; David Price, Partneriaeth Sgiliau Rhanbarthol Canolbarth Cymru; Emma McCutcheon, Educ-8, Non Wilshaw yn dirprwyo; Rhian Williams, GLlM (llysgennad cenedlaethol).

|  |  |  |  |
| --- | --- | --- | --- |
| Eitem | Trafodaeth a Phwynt Gweithredu | Cyfrifoldeb | Erbyn / Dyddiad |
| 1. Croeso ac ymddiheuriadau | * 1. Nodwyd nad oedd Meri Huws yn medru ymuno heddiw ac felly bydd Ioan Matthews yn cadeirio yn ei habsenoldeb.   2. Estynnwyd croeso yn ôl i Dr Lowri Morgans yn dilyn cyfnod mamolaeth a chroesawyd Helen Lloyd a Helen Davies sy’n llenwi cyfnodau mamolaeth. Estynnwyd llongyfarchiadau i Nia ar enedigaeth Gruffudd Ifan Phillips. Dymunwyd yn dda i Lowri Pugh-Rees ar ei chyfnod mamolaeth. Nodwyd bod Dr Dafydd Trystan ar secondiad llawn amser gyda Llywodraeth Cymru tan Awst 2024 a dymunwyd yn dda i yntau hefyd.   3. Estynnwyd croeso i Gwennan Schiavone, CYDAG ac i Alex Lovell, Cymwysterau Cymru i’w cyfarfod cyntaf fel aelodau o’r bwrdd hwn. |  |  |
| 1. Derbyn cofnodion y cyfarfod diwethaf a materion yn codi | * 1. Darparwyd diweddariad yn erbyn y pwyntiau gweithredu. Nodwyd bod y Coleg yn falch i gyhoeddi bod Yusuf Ibrahim wedi cael ei dderbyn fel is-gadeirydd y bwrdd strategol ôl-16 ac estynnwyd diolch i Yusuf am gytuno i ymgymryd â’r rôl.   2. Derbyniwyd y cofnodion diwethaf fel rhai cywir. |  |  |
| 1. Diweddariad Cyffredinol: Coleg Cymraeg Cenedlaethol | * 1. Bydd y Coleg yn derbyn cyllideb fflat ar gyfer y flwyddyn ariannol nesaf. Yn anffodus, ni fydd y Coleg yn derbyn y cynnydd arfaethedig i’w gyllideb a gadarnhawyd yn sgil cytundeb cydweithio rhwng y Llywodraeth a Phlaid Cymru. Bydd yn cynnal ei weithgareddau presennol ond ni fydd modd ymestyn i feysydd newydd fel y bwriadwyd. Pwysleisiwyd bod y Coleg mewn sefyllfa gystal ag y gellid disgwyl o ystyried y sefyllfa economaidd bresennol. Nodwyd hefyd y bydd y Coleg yn derbyn llai o gyllid wrth YGDC yn 2024/25 ar gyfer cynlluniau Cymraeg Gwaith Addysg Bellach ac Addysg Uwch. O ganlyniad, bydd rhai newidiadau er mwyn sicrhau hyfywedd y cynllun a gweithrediad y cynllun ar sail blaenoriaethau strategol ar draws pob sefydliad.   2. Ar 1 Awst 2024, nid 1 Mawrth 2024 bydd y Comisiwn Addysg Drydyddol ac Ymchwil (CADY) yn dod i fodolaeth. Cymhlethdodau deddfwriaethol yw’r rheswm dros yr oedi. Atgoffwyd bod y Coleg wedi cael ei ddynodi fel corff i’r comisiwn ymgynghori ag e o ran y Gymraeg. Nid yw’r Gweinidog wedi cyhoeddi’r blaenoriaethau ar gyfer CADY eto (er mai’r bwriad gwreiddiol oedd eu cyhoeddi cyn y Nadolig). Bydd memorandwm o gyd-ddealltwriaeth rhwng y Coleg a CADY yn cael ei gytuno maes o law. Bydd prif weithredwr CADY yn rhoi cyflwyniad i Fwrdd y Coleg fis Mawrth a bydd diweddariad ar hyn yn y cyfarfod nesaf.   3. Mae memorandwm o gyd-ddealltwriaeth wedi cael ei gytuno rhwng y Coleg Cymraeg Cenedlaethol a’r Ganolfan Dysgu Cymraeg Cenedlaethol (YGDC). Pwrpas y memorandwm yw cydweithio a chyd-gynllunio mewn meysydd lle mae cyswllt agos rhwng cyfrifoldebau’r ddau sefydliad.   4. Bydd cyfarfod Llys y Coleg yn cael ei gynnal ar 18 Mawrth 2024 a’r cynulliad cenedlaethol ar 19 Mawrth ble bydd Linda Wyn, cyn ddirprwy-bennaeth GLlM a chyn is-gadeirydd bwrdd cyfarwyddwyr y Coleg yn cael ei hurddo’n gymrawd er anrhydedd.   5. Estynnwyd diolch i’r sefydliadau am y cyfarfodydd cefnogi. Mae taenlenni grantiau wedi cael eu rhannu gyda’r sefydliadau a bydd y taliadau yn cyrraedd ddiwedd Chwefror.   6. Nodwyd bod taflenni gwybodaeth newydd wedi cael eu creu ar gyfer y meysydd iechyd a gofal, gofal plant a gwasanaethau cyhoeddus.   7. Nodwyd bod 37 llysgennad addysg bellach a 10 llysgennad prentisiaethau yn brysur wrth eu gwaith. Bu’r llysgenhadon prentisiaethau yn brysur ar y cyfryngau yn ystod wythnos brentisiaethau.   8. Bydd adnoddau busnes, chwaraeon a diwydiannau creadigol newydd ar y Porth Adnoddau erbyn y flwyddyn academaidd nesaf.   9. Anogwyd aelodau i ’[lenwi ffurflen Cymwysterau Cymru i’w hysbysu am unrhyw heriau ynglŷn ag argaeledd cymwysterau cyfrwng Cymraeg](https://dweudeichdweud.cymwysterau.cymru/cymwysterau-galwedigaethol-ol-16-cyfrwng-cymraeg). Mae [adolygiad sector Celf, y Creadigol a'r Cyfryngau Cymwysterau Cymru](https://cymwysterau.cymru/rheoleiddio-a-diwygio/diwygio/adolygiadu-sector/celf-y-creadigol-a-r-cyfryngau/) yn mynd rhagddo ar hyn o bryd. |  |  |
| 1. Cyflwyniad cychwynnol gan y Llysgenhadon Cenedlaethol | * 1. Estynnwyd croeso i ddau o lysgenhadon cenedlaethol y Coleg, Carys Roach o Goleg y Cymoedd a Mia Jones o Goleg Caerdydd a’r Fro.   2. Cafwyd cyflwyniad gan Carys Roach o Goleg y Cymoedd. Yn dilyn cyfnod fel llysgennad addysg bellach llynedd penderfynodd ymgeisio i fod yn llysgennad cenedlaethol eleni. Penderfynodd ymgeisio er mwyn sicrhau ei bod hi’n parhau i ddefnyddio ei Chymraeg ar ôl symud o dderbyn addysg uniaith Gymraeg yn yr ysgol i’r Coleg. Mae Carys wedi cyfrannu at ddiwrnodau agored Coleg y Cymoedd gan hysbysu darpar-ddysgwyr am y cyfleoedd sydd ar gael i astudio trwy gyfrwng y Gymraeg yn ogystal â chyfleoedd allgyrsiol. Mae hi hefyd wedi bod yn rhannu adnoddau Cymraeg gyda’i chyd-ddysgwyr megis fideos gwrth-hiliaeth yr Urdd, a gwybodaeth am y lwfans cynhaliaeth addysg (EMA).   3. Mwynhaodd rannu ei phrofiadau a thrafod gyda’r aelod seneddol Hefin David yn ystod ei ymweliad i’r coleg llynedd. Fodd bynnag, uchafbwynt ei chyfnod fel llysgennad hyd yn hyn oedd y diwrnod croeso i lysgenhadon addysg bellach y Coleg Cymraeg yn Aberystwyth fis Hydref.   4. Cafwyd cyflwyniad gan Mia Jones o Goleg Caerdydd a’r Fro. Nodwyd bod Mia yn ei blwyddyn gyntaf yn astudio busnes ac yn falch iawn o fod yn rhan o’r cynllun llysgenhadon. Er i Mia fynychu ysgol gynradd Gymraeg, i ysgol uwchradd cyfrwng Saesneg yr aeth, felly pan gyrhaeddodd y coleg roedd yn falch iawn o fanteisio ar y cyfle i fod yn llysgennad ac ailafael yn y Gymraeg. Mae Mia wedi bod yn brysur yn hybu’r iaith o fewn y coleg. Cafodd y cyfle i gynorthwyo gyda Gŵyl Cerdd Dant Cymdeithas Cerdd Dant Cymru a gynhaliwyd ar gampws y coleg fis Tachwedd eleni. Bu hefyd yn rhan o fideo S4C yn dangos dathliadau santes Dwynwen CCAF ac mae hi wedi creu fideo i UNICEF.   5. Estynnwyd diolch i’r llysgenhadon am eu cyflwyniadau arbennig ac ategwyd pwysigrwydd llais y dysgwyr fel llefarwyr cryf dros y Gymraeg. Esboniwyd taw cynllun peilot yw’r cynllun llysgenhadon cenedlaethol er mwyn, ymysg pethau eraill, sicrhau llais y dysgwyr ar y bwrdd hwn. Nodwyd bod cynrychiolwyr myfyrwyr ar y bwrdd academaidd yn ogystal â’r bwrdd hwn. Bwriedir sefydlu dau fforwm ar wahân i'r byrddau hyn i ddod a myfyrwyr at ei gilydd i drafod. Bydd papur ar lais y dysgwyr yn cael ei rannu gyda swyddogion cangen am adborth maes o law. Nodwyd bod y Coleg yn agored iawn i glywed unrhyw adborth neu syniadau am sut gellir sicrhau bod llais y dysgwyr yn cael ei glywed yn glir yn ei waith. | Aelodau | Parhaus |
| 1. Cyflwyniad gan y Cyngor Gweithlu Addysg | * 1. Croesawyd Nia Griffith o’r Cyngor Gweithlu Addysg. Cyflwynwyd trosolwg o ddata'r gweithlu addysg ôl-16 (gweler copi o’r cyflwyniad wedi’i atodi).   2. Nodwyd bod y Cyngor Gweithlu Addysg (CGA) yn gorff rheoleiddio ar gyfer addysgwyr yng Nghymru a'i bod hi’n ofynnol i bawb sy’n gymwys i weithio o fewn y sector i gofrestru gyda’r CGA. Nodwyd ei bod hi’n ofynnol i staff sy’n gweithio mewn ysgolion a cholegau annibynnol i gofrestru eleni felly bydd y set ddata nesaf yn cynnwys y staff hynny.   3. Mae’r CGA wedi bod yn annog staff i lenwi bylchau gwag yn eu cofnodion a gobeithir bydd y data yn fwy cyflawn mewn adroddiadau’r dyfodol. Nodwyd bod nifer o fylchau yn y data o ran grwpiau ethnig ac anabledd ond bod y sefyllfa hynny’n gwella. Mae’r data o ran gallu yn y Gymraeg yn seiliedig ar hunan-ddatganiad.   4. Estynnwyd diolch i Nia am y cyflwyniad a phwysleisiwyd pa mor werthfawr yw data o’r fath i helpu’r Coleg Cymraeg a’i rhanddeiliaid i gynllunio’n strategol.   5. Gofynnwyd a fyddai modd cyhoeddi data faint sydd â sgiliau Cymraeg fesul pwnc. Nodwyd y byddai’r data yma o gymorth i gynllunio adnoddau o ran cyllido staff ac i sicrhau argaeledd asesiadau a chymwysterau. Mae’r CGA yn casglu’r wybodaeth yma o ran addysg bellach ond nid ar gyfer prentisiaethau oherwydd ehangder y data. Mae’n debygol y bydd y data yma’n cael ei gyhoeddi yn y dyfodol.   6. Nodwyd y byddai’n ddefnyddiol darganfod pwll potensial yr addysgwyr sy’n medru’r Gymraeg mewn gwahanol feysydd trwy gasglu data maes pwnc arbenigol athrawon sy’n medru’r Gymraeg â sgiliau iaith Gymraeg y gweithlu yn y maes hwnnw. Mae adroddiad Steve Bell yn argymell cymharu’r cymwysterau sydd gan athrawon a darlithwyr, a’r pynciau maen nhw’n eu haddysgu gan fod rhai athrawon â gradd mewn un pwnc ond yn dysgu pwnc hollol wahanol. Bydd hyn yn galluogi i ni adnabod y pynciau lle mae prinder sgiliau ac arbenigedd.   7. Mae gan y mwyafrif cofrestron y CGA gymhwyster ar lefel 7 felly nid yw’n ymddangos fel bod llawer o sgôp i uwchsgilio heblaw am y rhai sy’n meddu ar gymhwyster lefel 4 efallai. Nodwyd y bydd y CGA yn ailedrych ar y data ar yr iaith Gymraeg maent yn ei gyhoeddi yn unol â’u cynllun gweithredu pum mlynedd.   8. Gofynnwyd a oedd y categori gweithwyr cymorth yn cynnwys y cynorthwywyr dysgwyr traddodiadol (LSA) neu os oedd y data hynny’n cynnwys staff oedd yn cynorthwyo’r addysg yn ehangach megis cwnselwyr ayyb. Nodwyd bod hawl gan gwnselwyr i gofrestru fel cynorthwywyr dysgu. |  |  |
| 1. Cyflwyniad ar brosiectau staffio’r Coleg Cymraeg | * 1. Cyflwynwyd prosiectau staffio’r Coleg. Gweler y cyflwyniad wedi’i atodi.   2. Nodwyd bod prosiectau staffio’r Coleg Cymraeg yn dod o dan ymbarél y [cynllun gwreiddio](https://colegcymraeg.ac.uk/staff/staff-coleg/cynllun-gwreiddio/). Mae [gwobrau’r cynllun](https://colegcymraeg.ac.uk/tudalennau-a-y-cynnwys/gwobrau/) ar agor ar hyn o bryd gan gynnwys dwy wobr arall i ddysgwyr a phrentisiaid. Anogwyd aelodau’r bwrdd i enwebu. Bydd rhifyn nesaf y [newyddlen addysg bellach a phrentisiaethau](https://colegcymraeg.ac.uk/tudalennau-a-y-cynnwys/gwobrau/) yn cael ei chyhoeddi ar 1 Mawrth 2024.   3. Estynnwyd diolch i Haf am ei chyflwyniad a nodwyd y gellir derbyn gwybodaeth bellach am sesiynau hyfforddiant ein harbenigwraig e-ddysgu, y paneli pwnc, sesiynau hyfforddiant Sgiliaith, [Cymraeg gwaith](https://colegcymraeg.ac.uk/tudalennau-a-y-cynnwys/cymraeg-gwaith-addysg-bellach) a [chynllun mentora TAR AHO](https://colegcymraeg.ac.uk/tudalennau-a-y-cynnwys/cynllun-mentora-tar/) trwy e-bostio post16@colegcymraeg.ac.uk. | Aelodau | 08.03.24 |
| 1. Astudiaeth achos darparwyr prentisiaethau gan ACT | * 1. Estynnwyd croeso i Becky Morris, Lisa Waters a Taylor-Siân Hughes o ACT. Darparwyd cyflwyniad ar gynllun Cymraeg ACT, gweler wedi’i atodi. Nodwyd bod ACT yn cydweithio gyda 25 partner darparu. Yn ddiweddar maent wedi secondio Lisa yn rhan amser o’i swydd yn yr Urdd i weithio yn ACT fel cynghorydd strategol ar y Gymraeg.   2. Nodwyd taw cystal yw llwyddiant y cynllun llysgenhadon yn ACT eu bod yn bwriadu penodi llysgenhadon mewnol cyn hir. Cafwyd cyflwyniad gan Taylor-Siân Hughes, un o lysgenhadon prentisiaethau’r Coleg Cymraeg eleni sy’n derbyn hyfforddiant gan un o bartneriaid ACT, Millitary Preparation College Training (MPCT). Roedd Taylor yn awyddus i fod yn llysgennad Cymraeg ar ôl darganfod nad oedd nifer o’i chyd-brentisiaid yn medru siarad Cymraeg yn MPTC. Mae hi’n defnyddio ei rôl fel llysgennad er mwyn cyflwyno’r Gymraeg a’r diwylliant Cymreig i’w chyd-ddysgwyr. Yn ogystal â hyn, roedd Taylor yn awyddus i wella ei sgiliau a’i hyder wrth siarad yn gyhoeddus. Mae Taylor wedi mwynhau hybu’r iaith ar Instagram a TikTok.   3. Nodwyd bod recriwtio staff sy’n medru’r Gymraeg yn parhau i fod yn her yn ACT.   4. Disgwylir i’r holl bartneriaid ACT ddefnyddio matrics i ystyried ble gallant gyflwyno’r iaith a’r diwylliant Cymreig yn eu rhaglenni wrth gynllunio’r cwricwlwm.   5. Mae ACT yn peilota cynllun newydd i wobrwyo unigolion am wneud ymdrech i siarad y Gymraeg yn unol â lefel ei sgiliau.   6. Estynnwyd diolch i ACT am eu cyflwyniad. Gofynnwyd sut roedd ACT yn dod i ben â chyrraedd eu targedau LA26 pan nad yw’r staff yn medru’r Gymraeg. Nodwyd hyd yn hyn, bod digon o aseswyr gan ACT sydd â sgiliau Cymraeg i’w symud o gwmpas i gynnig y ddarpariaeth i gyrraedd y targedau. |  |  |
| 1. Unrhyw fater arall | * 1. Bydd y cyfarfod nesaf yn cael ei gynnal ar Zoom ar Ddydd Mawrth, 21 Mai 2023 rhwng 10:30-12:30. |  |  |